એવું નથી કે કોયલાડુ ગ્રામપંચાયત પોતાનો નિર્ણય ગ્રામવાસીઓ પર થોપીને આગળ વધી જાય છે. જ્યારે પણ લગ્ન માટેની મંજૂરી લેવા કોઈ ગ્રામવાસી પંચાયતની ઓફિસે આવે છે ત્યારે તેને પ્લાસ્ટિક પર્યાવરણ માટે કેમ હાનિકારક છે એ સમજાવવામાં તો આવે જ છે પરંતુ આવનારા લગ્ન સમારંભ દરમ્યાન તેઓ પ્લાસ્ટિકનો ઓછામાં ઓછો ઉપયોગ કેવી રીતે કરી શકે તેની સલાહ પણ આપવામાં આવે છે. આટલુંજ નહીં જ્યારે લગ્ન હોય ત્યારે સમારંભના સ્થળની બહાર કોયલાડુ ગ્રામપંચાયત “This Wedding is Green” એવું પોસ્ટર પણ બાંધે છે.